**SPRENDIMAS**

**DĖL PRITARIMO AKCINĖS BENDROVĖS ROKIŠKIO BUTŲ ŪKIO 2020 METŲ VEIKLOS ATASKAITAI**

2021 m. balandžio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2019 m. kovo 29 d. sprendimu Nr. TS-43 ,,Dėl Rokiškio rajono savivaldybės tarybos veiklos reglamento patvirtinimo“ patvirtinto Rokiškio rajono savivaldybės tarybos veiklos reglamento 273 ir 276 punktais, Rokiškio rajono savivaldybės taryba

n u s p r e n d ž i a:

1. Pritarti akcinės bendrovės Rokiškio butų ūkio 2020 metų veiklos ataskaitai (pridedama).

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

PRITARTA

Rokiškio rajono savivaldybės tarybos

2021 m. balandžio 30 d. sprendimu Nr. TS-

**AKCINĖS BENDROVĖS ROKIŠKIO BUTŲ ŪKIO**

**2020 METŲ VEIKLOS ATASKAITA**

**I. BENDRI DUOMENYS**

Akcinė bendrovė Rokiškio butų ūkis įsteigta 1990 m. lapkričio 16 d. Bendrovės buveinė yra Nepriklausomybės a. Nr.12A, Rokiškyje. Bendrovė filialų ir atstovybių neturi. Įmonės kodas 173001047. Nuo 2017 m. birželio 12 d. bendrovė yra reorganizuojama, prijungiant ją prie AB „Rokiškio komunalininkas“. Bendrovės įstatinis kapitalas yra 62 381,90 Eur. Jis padalytas į 21 511 paprastųjų vardinių akcijų. Rokiškio rajono savivaldybei priklauso 15 164 akcijos (70,5 proc.), kitas 6 347 (29.5 proc.) akcijas valdo smulkieji akcininkai. Vienos akcijos nominali vertė – 2,90 Eur. Pagrindinis bendrovės valdymo organas yra visuotinis akcininkų susirinkimas, kolegialus valdymo organas – valdyba ir vienasmenis valdymo organas – bendrovės vadovas. Bendrovės vadovas yra direktorius.

2020 m. balandžio mėn. pasibaigus direktoriaus kadencijai, Vladas Janulis paskirtas laikinai einančiu direktoriaus pareigas. Paskelbtas konkursas.

**II. DARBUOTOJAI IR DARBO APMOKĖJIMAS**

2020 m. gruodžio 31 d. bendrovėje sąrašinis darbuotojų skaičius buvo 31, iš jų 2 – vadovai, 8 administracijos darbuotojai, tarp kurių vienas dirba antraeilėse pareigose, 21 specialistų ir darbininkų, tarp kurių viena yra motinystės atostogose. 80 proc. administracijos darbuotojų turi aukštąjį universitetinį išsilavinimą. Nuo 2020 m. rugsėjo mėn., pradėjus administruoti Juodupės miestelio daugiabučius namus, priimti 2 nauji darbuotojai – santechnikas ir elektrikas.

Dėl COVID -19 pandemijos LR Vyriausybei paskelbus karantiną bendrovės kasos nedirbo ir kasininkėms nuo 2020-03-23 iki 2020-04-27 buvo paskelbta prastova.

Lentelėje pateikiame informaciją apie dirbusių darbuotojų sudėtį, vidutinį mėnesio darbo užmokestį:

|  |  |  |
| --- | --- | --- |
|  | Darbuotojų skaičius | Vidutinis mėnesio darbo užmokestis EUR |
| Vadovai | 2 | 1863 |
| Administracija | 8 | 1183 |
| Kasininkės | 3 | 812 |
| Liftininkai | 3 | 814 |
| Santechnikai | 8 | 886 |
| Elektrikai | 3 | 850 |
| Darbininkai | 3 | 978 |
| **Iš viso** | **30** |  |

2020 metų bendrovės vidutinis darbuotojų skaičius 29 , darbuotojų vidutinis mėnesinis darbo užmokestis 1055 eurų.

**III. TURTAS**

Ilgalaikio materialaus turto likutinė vertė 2020 metų pradžioje – 5194 Eur. Jį sudarė:

|  |  |  |  |
| --- | --- | --- | --- |
| Ilgalaikis materialus turtas | Įsigijimo savikaina Eur | Nusidėvėjimas Eur | Nusidėvėjimo proc. |
| Pastatai ir statiniai | 40 509 | 40 508 | 99,9 |
| Transporto priemonės | 17 144 | 12 698 | 74,07 |
| Kita įranga, prietaisai, įrankiai | 14 100 | 13 353 | 94,7 |
| **Iš viso:** | 71 753 | 66 559 | 92,76 |

Per 2020 metus bendrovė įsigijo ilgalaikio materialiojo turto už 5005 Eur (atnaujinta kompiuterinė technika), nurašyta už 1856 Eur.

Ilgalaikio materialaus turto likutinė vertė ataskaitinių metų pabaigoje – 8 016 Eur. Jį sudaro:

|  |  |  |  |
| --- | --- | --- | --- |
| Ilgalaikis materialus turtas | Įsigijimo savikaina Eur | Nusidėvėjimas Eur | Nusidėvėjimo proc. |
| Pastatai ir statiniai | 40 509 | 40 508 | 99,9 |
| Transporto priemonės | 17 144 | 13 942 | 81,32 |
| Kita įranga, prietaisai, įrankiai | 17 249 | 12 436 | 72,10 |
| **Iš viso:** | 74 902 | 66 886 | 89,30 |

Bendrovėje be pilnai nudėvėtų pastatų ir statinių yra dar naudojamo ilgalaikio materialaus turto, kurio įsigijimo vertė 11 501 Eur. Bendrovė įkeisto turto neturi.

Bendrovės nematerialus turtas – programinė įranga, licencijos. Įsigijimo savikaina metų pradžioje sudarė 17 104 Eur. Bendrovėje yra pilnai nudėvėto, bet dar naudojamo nematerialaus turto, kurio įsigijimo vertė 17 103 Eur. Nematerialaus turto 2020 metų pabaigoje likutinė vertė yra 1 Eur.

**IV. ŪKINĖ VEIKLA, FINASINIAI VEIKLOS RODIKLIAI**

Bendrovės veiklos pajamos per ataskaitinį laikotarpį sudarė 592 459 Eur. Pajamų pasiskirstymas pagal veiklas:

|  |  |  |  |  |
| --- | --- | --- | --- | --- |
| Veiklos | 2020 m. | | 2019 m. | |
| Suma Eur | Proc. | Suma Eur | Proc. |
| šildymo sistemų priežiūros | 177 116 | 29,90 | 183 288 | 33,90 |
| gyvenamųjų namų eksploatacijos | 187 046 | 31,57 | 165 369 | 30,59 |
| remonto darbai | 18 402 | 3,11 | 20 309 | 3,76 |
| lifto paslaugos | 39 401 | 6,65 | 37 930 | 7,02 |
| kitų paslaugų pajamos | 51 625 | 8,71 | 57 830 | 10,70 |
| administravimo paslaugos | 71 744 | 12,11 | 35 004 | 6,47 |
| renovacijos paslaugos | 17 778 | 3,00 | 7 871 | 1,46 |
| mokesčių rinkimo paslaugos | 29 348 | 4,95 | 33 017 | 6,11 |
| IŠ VISO: | 592 459 | 100 | 540 618 | 100 |

2020 metais pelningos buvo šildymo sistemų priežiūros, eksploatacijos ir administravimo veiklos. Nuostolį pattyrėme iš daugiabučių namų renovacijos, remonto paslaugų ir mokesčių kasų. Paskelbus ekstremalią situaciją dėl COVID-19 pandemijos, sumažėjo mokėjimo paslaugų teikimo pajamos ir praradome dalį klientų ( priimamų įmokų skaičius sumažėjo apie 39 proc.).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Pajamų ir sąnaudų pasiskirstymą pagal veiklų padalinius pateikiame lentelėje (Eur): |  | |  |  |  |  | (litais) |  |  |  |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  | | --- | --- | --- | --- | --- | --- | --- | --- | | Eil. Nr. | Straipsniai |  | | Ataskaitinis laikotarpis | | |  | | Pastatų priežiūros padalinys | DN administra-  vimo  padalinys | | DN renovacijos padalinys | Mokesčių rinkimo padalinys | IŠ VISO: | | 1. | Pajamos (iš jų dotacijos ar kompensacijos) | 473588 | 71744 | | 17778 | 29348 | 59248 | | 2. | Sąnaudos: | 425677 | 38287 | | 38078 | 35126 | 53718 | |  | su darbo santykiais susijusios sąnaudos (subsidijos) | 201298 | 23294 | | 32178 | 21042 (8100) | 27782 | |  | ilgalaikio turto nusidėvėjimas | 1802 | 301 | | 79 | - | 2182 | |  | medžiagos ir atsarginės dalys | 29228 | - | | - | 557 | 29785 | |  | Kitos sąnaudos | 101282 | 757 | | 2107 | 7235 | 11132 | |  | kuras | 1495 | 249 | | 60 | - | 1804 | |  | elektra | 559 | - | | - | 695 | 1254 | |  | vanduo | 650 | - | | - | 40 | 690 | |  | ryšių paslaugos | 681 | 127 | | 45 | 336 | 1189 | |  | administracinės sąnaudos | 88682 | 13559 | | 3609 | 5221 | 11101 | |  | Palūkanų ir kitos panašios sąnaudos | - | - | | - | -- | - | | 3. | REZULTATAS | **47911** | **33457** | | **(20300)** | **(5778)** | **55290** | | | | | | | | | | | | | | | | |  |  |  |  |  |  |  |  |  |  |

|  |  |  |
| --- | --- | --- |
| 1. | Vidutinis darbuotojų skaičius | 29 |
| 2. | Vidutinis darbo užmokestis EUR | 1055,30 |

Paskaičiuotas pelno mokestis – 8695 Eur. Grynasis pelnas – 46595 Eur. Kadangi dėl COVID-19 pandemijos buvo gauta subsidija už prastovas ir pokarantininė subsidija kasininkių darbo užmokesčiui – 8100 Eur, todėl ši suma padidina pelną ir negali būti skirta dividendams.

Priskaičiuota per metus mokesčių nuo visos bendrovės veiklos (Eur)

|  |  |  |  |  |  |  |
| --- | --- | --- | --- | --- | --- | --- |
| Gyventojų pajamų mokesčio | Pridėtinės vertės mokesčio | Žemės nuomos mokesčio | Nekilnojamojo turto mokesčio | Socialinio draudimo mokesčio | Kitų mokesčių | Iš viso: |
| 51 747 | 91 073 | 161 | 625 | 82 883 | 407 | 226 896 |

Įmonės debitorinis įsiskolinimas – 159 777 eurai. Didžiausius debitorinis įsiskolinimas yra: gyventojų įsiskolinimas už komunalines paslaugas – 129 126 Eur, kitų pirkėjų įsiskolinimas – 5 647 Eur (iš jų: AB „Suskystintos dujos“ – 895 Eur, VĮ Turto bankas – 713 Eur, GN Panevėžio 2 – 721 Eur), kitos gautinos sumos – 25 004 Eur (iš jų 23 145 Eur gautini iš gyventojų už renovuojamus namus).

Įmonės kreditorinis įsiskolinimas – 340 218 eurai. Įsipareigojimai, susiję su mokėjimo įstaigos veikla – 40 622 Eur (mokėjimo paslaugų vartotojų surinktų lėšų likutis iš gyventojų už elektrą, dujas, šaltą, karštą vandenį – 21 165 Eur, neprivatizuotų butų nuoma – 2 169 Eur, DNSB lėšos – 17 232 Eur, sumokėta skola gyventojų savivaldybei už renovuotus namus – 56 Eur), gyvenamųjų namų kaupiamosios lėšos – 199 375 Eur , mokėtina suma savivaldybei daugiabučių namų atnaujinimo – 8 222 Eur, daugiabučių savininkų įmokos kreditui grąžinti – 15 294 Eur, su darbo santykiais susiję įsipareigojimai – 32 892 Eur (atostogų kaupimai), mokėtinos sumos biudžetui – 13 761 Eur, SODRAI – 7588 Eur, gauti išankstiniai apmokėjimai – 1 089 Eur, įvairios mokėtinos – 7976 Eur (gautos piniginės garantijos ir grąžintinos lėšos pagal projektą), skolos tiekėjams – 13 399 Eur (iš jų už gyvenamųjų namų bendro naudojimo elektrą UAB „Ignitis“ – 6415 Eur ir už teritorijų valymą AB „Rokiškio komunalininkas“ – 3342 Eur) .

Finansiniai bendrovės rodikliai:

|  |  |  |  |  |
| --- | --- | --- | --- | --- |
| **Pelningumo rodikliai** | **2017** | **2018** | **2019** | **2020** |
| Bendrasis pelningumas | 17,65% | 14,34% | 19,85% | 27,29% |
| Veiklos pelningumas | 1,68% | 0,29% | 2,70% | 8,59% |
| Grynasis pelningumas | 1,54% | 2,09% | 2,72% | 7,92% |
| EBIT pelningumas | 1,97% | 2,34% | 3,27% | 9,40% |
| EBITDA pelningumas | 2,72% | 2,87% | 3,66% | 9,77% |
| Nuosavo kapitalo grąža | 4,30% | 5,65% | 7,01% | 18,25% |
| Turto grąža | 1,57% | 2,23% | 2,91% | 7,82% |
| **Likvidumo rodikliai** | **2017** | **2018** | **2019** | **2020** |
| Bendrasis padengimo koeficientas | 1,54 | 1,62 | 1,69 | 1,72 |
| Skubaus padengimo koeficientas | 1,53 | 1,61 | 1,67 | 1,71 |
| Pinigų padengimo koeficientas | 1,07 | 1,11 | 1,14 | 1,23 |
| Apyvartinio kapitalo ir turto santykis | 0,34 | 0,38 | 0,40 | 0,41 |
| **Mokumo rodikliai** | **2017** | **2018** | **2019** | **2020** |
| Skolos ir nuosavo kapitalo rodiklis | 1,74 | 1,54 | 1,40 | 1,33 |
| Skolos ir turto rodiklis | 0,64 | 0,61 | 0,58 | 0,57 |
| Finansinio sverto rodiklis | 2,74 | 2,54 | 2,40 | 2,33 |
| **Efektyvumo rodikliai** | **2017** | **2018** | **2019** | **2020** |
| Gautinų sumų apyvartumas | 2,81 | 3,55 | 3,54 | 3,73 |
| Vidutinis atsiskaitymo periodas d. | 130,09 | 102,88 | 103,18 | 97,74 |
| Atsargų apyvartumas | 107,49 | 129,82 | 98,05 | 83,99 |
| Turto apyvartumas | 0,99 | 1,06 | 1,08 | 1,07 |
| Ilgalaikio turto apyvartumas | 45,29 | 66,02 | 91,32 | 88,96 |

**Pelnas** labai svarbus vertinimo kriterijus, jo reikia bendrovės finansiniam verslo pajėgumui užtikrinti.

1. Bendrasis pelningumas *(Bendrasis pelnas/pardavimų pajamos)\*100%*
2. Parodo bendrovės sugebėjimą uždirbti pelną iš pagrindinės bendrovės veiklos, kontroliuoti pardavimo pajamų bei pardavimo savikainos lygį.

Veiklos pelningumas *(Veiklos pelnas/pardavimų pajamos)\*100%*

Įvertina pelningumą atsižvelgiant į visas veiklos sąnaudas.

Grynasis pelningumas *(Grynasis pelnas/pardavimų pajamos)\*100%*

1. Įvertina pelningumą po visų sąnaudų ir mokesčių. Rodo kiek grynojo pelno tenka vienam pardavimo eurui.

EBIT, EBITDA pelningumas (EBIT = grynasis pelnas + palūkanos + pelno mokestis

1. EBITDA= grynasis pelnas + palūkanos + pelno mokestis + nusidėvėjimas + amortizacija )
2. *EBIT pelningumas = (EBIT)/ Pardavimų pajamos) \*100%*
3. *EBITDA pelningumas = (EBITDA)/ Pardavimų pajamos) \*100%*
4. EBITDA parodo kiek vienas pardavimo euras uždirbo pelno. 2020 metais EBITDOS padidėjimas palyginus su praėjusiais metais rodo bendrovės lėšų investavimą į veiklos efektyvumą didinančių programų atnaujinimą.

Nuosavo kapitalo grąža *(Grynasis pelnas/Nuosavas kapitalas*)*\*100%*

1. Parodo kiek euro centų uždirbo vienas kapitalo euras. Grąža priklauso ne tik nuo pelningumo, bet ir nuo ka­pitalo struktūros (kuo daugiau skolinto kapitalo, tuo didesnė nuosavo kapitalo grąža, bet tuo pačiu ir verslo rizika). Paprastai rodiklis virš 10% vertinamas kaip pakankamai geras, virš 20% - išskirtinai geras.
2. Turto grąža *(Grynasis pelnas/Turtas*)*\*100%*
3. Turto grąža parodo kiek bendrovės turto euras atnešė centų grynojo pelno. Paprastai rodiklis virš 10% vertinamas kaip pakankamai geras, virš 20% – išskirtinai geras.

**Likvidumas** – tiesiogiai susijęs su pinigų srautais ir trumpalaikio turto struktūra (ar dominuoja likvidus turtas, ar mažiau likvidus, pvz. atsargos)

Bendrasis padengimo koeficientas (*Trumpalaikis turtas/trumpalaikiai įsipareigojimai )*

1. Kuo aukštesnis rodiklis, tuo įmonės likvidumo situacija saugesnė. Rekomenduojamas 1.2-2 (pri­klausomai nuo industrijos). Svarbu stebėti ne tik rodiklio reikšmę, bet ir pokyčius per kelis metus bei trumpa­laikio turto struktūrą.
2. Skubaus padengimo koeficientas *(grynieji pinigai + trumpalaikiai VP + gautinos sumos)/trumpalaikiai įsipareigojimai*
3. Pasaulinėje praktikoje žemesnė nei 0.5 reikšmė laikoma nepatenkinama, siektinas rodiklio dydis 1.0–1.5.

Pinigų padengimo koeficientas (*grynieji pinigai/trumpalaikiai įsipareigojimai )*

1. Pasaulinėje praktikoje 0.25–0.3 – priimtinas rodiklio dydis.
2. Apyvartinio kapitalo ir turto santykis *(trumpalaikis turtas-trumpalaikiai įsipareigojimai)/turtas*
3. Kuo didesnis apyvartinio kapitalo ir turto santykis tuo bendrovei geriau, kadangi šis rodiklis parodo bendrovės trumpalaikio mokumo lygį.
4. **Mokumas** – įmonės galimybės grąžinti skolas nevėluojant pagal sutartus terminus.
5. Skolų ir nuosavo kapitalo santykis (*Visi įsipareigojimai/Nuosavas kapitalas )*
6. Kuo didesnis, tuo didesnė skolinto kapitalo dalis – didesnė mokumo rizika.
7. Toleruojamas aukštesnis rodiklio lygis žemų palūkanų aplinkoje, žemesnis – kai rinkoje aukštos palūkanos.
8. Skolų ir turto santykis (*Visi įsipareigojimai/Visas turtas )*
9. Mažam, vidutiniam verslui - koeficiento reikšmei esant žemiau 0,5 būklė yra gera, reikšmei esant virš 0,7 būklė laikoma nepatenkinama.

Finansinis svertas (*Turtas/Nuosavas kapitalas )*

1. Vidutiniškai šis rodiklis svyruoja tarp 1,5 ir 2, tačiau normalios jo reikšmės priklauso nuo sektoriaus ir aplinkybių. Jei šis koeficientas didesnis nei 3, tai jau gali būti aukštos rizikos signalas.

**Veiklos efektyvumo rodikliai**

Gautinų sumų apyvartumas (*Pardavimų pajamos/gautinos sumos (vidutinės*)

Gautinų sumų apyvartumas rodo, kiek iš pirkėjų gautinos sumos padaro apyvartų per metus. Be to, jis apibūdina pirkėjų skolų surinkimo efektyvumą. Didesnė rodiklio reikšmė rodo, jog klientai greičiau atsiskaito su įmone už gautas prekes ir paslaugas ir reiškia aukštesnį įmonės veiklos efektyvumą.

Vidutinis atsiskaitymo periodas (*365/gautinų sumų apyvartumas )*

Išvestinis rodiklis, parodo kiek vidutiniškai dienų užtrunka surinkti lėšas iš pirkėjų.

Atsargų apyvartumas (*Pardavimų savikaina/atsargos (vidutinės)*

Kuo didesnis rodiklis, tuo daugiau kartų per laikotarpį visiškai pasikeičia atsargos, tuo trumpesnė atsargų lai­kymo trukmė. Kuo didesnis apyvartumas, tuo greičiau atsargos juda, tuo greičiau jos realizuojamos ir uždirbami pinigai.

Vidutinis atsargų pardavimo periodas (*365/atsargų apyvartumas )*

Parodo kiek vidutiniškai dienų užtrunka parduoti visas atsargas. Kuo mažesnis rodiklis, tuo efektyvesnė ga­myba, pigesnis saugojimas.

Turto apyvartumas (*Pardavimų pajamos/vidutinė turto vertė periodo metu )*

Turto apyvartumas rodo kaip efektyviai pajamų sukūrimui panaudojamas bendrovės turtas.

Aktualiausias gamybos, prekybos verslams – kur reikalingos didelės investicijas į turtą ir jis generuoja pajamas. Ne tiek aktualus paslaugų teikimo įmonėms.

Ilgalaikio turto apyvartumas (*Pardavimų pajamos/vidutinė ilgalaikio turto vertė periodo metu )*

Rodo kaip efektyviai yra panaudojamas bendrovės ilgalaikis turtas siekiant sukurti pajamas. Kuo jis didesnis, tuo bendrovė efektyviau išnaudoja savo ilgalaikį turtą.

2020 metais pradėjome eksploatuoti 21 gyvenamą namą Juodupėje. Atsižvelgdami į Juodupės miestelio gyventojų pageidavimus, įrengėme mokesčių kasą. Juodupėje gyvenamiesiems namams aptarnauti įkūrėme vieno santechniko ir 0,5 elektriko darbo vietas.

Įsibėgėja gyvenamųjų namų atnaujinimo (modernizavimo) darbai. 2020 metais užbaigta gyvenamųjų namų Algirdo g. 6, Kauno g. 5, Taikos g. 13 renovacija. Šiuo metu jau yra užbaigti Vilties g. 12 ,Vilties g. 26 renovacijos darbai ,toliau yra vykdomi gyvenamųjų namų Vilties g. 28, Panevėžio g.14 renovacijos darbai, kurie planuojami baigti 2021 m. Rengiami techniniai projektai gyvenamiesiems namams Laisvės g. 5A, Laisvės g. 5B, Vilties g. 14 ir Vilniaus g. 12A. Parengti investiciniai planai dviejų namų (Dirbtuvių g. 2, Obeliuose, ir Širvio g. 5, Rokiškyje), tačiau dėl šalyje paskelbto karantino negalime kviesti gyventojų į susirinkimus planams aptarti..

Problema su rangovais, ypač mažos kvadratūros namams. Pirkimus vykdome po keletą kartų, tačiau rangovų nerandame. Kovo mėnesį nupirkome Vilniaus g. 6, Rokiškyje, gyvenamojo namo projektavimo ir rangos darbus. Šiuo metu yra paskelbti pirkimai rangos darbams Respublikos g. 20, Vilties g. 30, Rokiškyje, ir Dirbtuvių 9, Obeliuose.

**V. VEIKLOS PLANAI IR PROGNOZĖS**

Rokiškio rajono savivaldybės taryba 2017 m. sausio 27 d. priėmė sprendimą reorganizuoti AB „Rokiškio komunalininkas“, prijungiant akcinę bendrovę Rokiškio butų ūkis. Stabiliam ir perspektyviam bendrovės darbui trukdo neišspręstas reorganizavimo klausimas, ypač tai aktualu teikiant paraiškas bankams dėl paskolų gavimo gyvenamųjų namų renovacijai. Kol bus užbaigtos reorganizavimo procedūros, veikla bus vykdoma pagal bendrovės valdybos patvirtintą 2019–2023 m. veiklos strategiją.

2020 m. kovo Rokiškio rajono savivaldybės administracijos direktoriaus įsakymais bendrovė paskirta 313 daugiabučių namų administratoriumi visame rajone. Dalis šių namų yra negyvenami, nepilnai sutvarkytos butų nuosavybės arba jie yra apleisti, griūvantys. Paskelbus šalyje karantiną, negalime organizuoti susirinkimų su butų savininkais. Todėl dalyje namų apklausa ir bendravimas vyksta vykdant balsavimu raštu. Tokių namų administravimas yra labai sudėtingas, o vykdomų darbų sąnaudos didins bendrovės nuostolius.

Laikinai einantis bendrovės direktoriaus pareigas Vladas Janulis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO AKCINĖS BENDROVĖS ROKIŠKIO BUTŲ ŪKIO 2020 METŲ VEIKLOS ATASKAITAI“**

**AIŠKINAMASIS RAŠTAS**

2021-04-12

Rokiškis

**Parengto sprendimo projekto tikslai ir uždaviniai.**

Kaip yra numatyta Lietuvos Respublikos vietos savivaldos įstatyme ir Rokiškio rajono savivaldybės tarybos veiklos reglamente, teikiama tarybai pritarti bendrovės veiklos ataskaita.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas ir Rokiškio rajono savivaldybės tarybos veiklos reglamentas.

**Sprendimo projekto esmė.**

Lietuvos Respublikos vietos savivaldos įstatymo 16 straipsnio 2 dalies 19 punkte, Rokiškio rajono savivaldybės tarybos 2019 m. kovo 29 d. sprendimu Nr. TS-43 patvirtintame Rokiškio rajono savivaldybės tarybos veiklos reglamente numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Dėl to teikiama akcinės bendrovės akcinės bendrovės Rokiškio butų ūkio, kurioje 70,5 proc. akcijų priklauso Rokiškio rajono savivaldybei, 2020 metų veiklos ataskaita. Ataskaitoje pateikti duomenys apie bendrovę, darbuotojus, jų darbo apmokėjimą, turtą, bendrovės ūkinę veiklą, finansinius rodiklius, bendrovės veiklos planai.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nebus.

**Sprendimo nauda Rokiškio rajono gyventojams.**

Bendrovės veiklos ataskaita yra vieša, ir Rokiškio rajono savivaldybės gyventojai gali išsamiai susipažinti su bendrovės veikla, teikiamomis paslaugomis, gali teikti pasiūlymus, pageidavimus.

**Finansavimo šaltiniai ir lėšų poreikis**.

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė